Forslag til EUROPA-PARLAMENTETS OG RÅDETS AFGØRELSE om mobilisering af Den Europæiske Fond for Tilpasning til Globaliseringen i henhold til punkt 13 i den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning (ansøgning EGF/2014/003 ES/Aragón food and beverage) /* COM/2014/0456 final */





BEGRUNDELSE BAGGRUND FOR FORSLAGET 1. De regler, der gælder for økonomisk støtte fra Den Europæiske Fond for Tilpasning til Globaliseringen (EGF) er fastsat i Europa-Parlamentets og Rådets forordning (EU) nr. 1309/2013 af 17. december 2013 om Den Europæiske Fond for Tilpasning til Globaliseringen (2014-2020) og om ophævelse af forordning (EF) nr. 1927/2006 ("EGF-forordningen")[1]. 2. De spanske myndigheder indsendte ansøgning EGF/2014/003 ES/Aragón food and beverage om økonomisk EGF-støtte som følge af afskedigelser og ophør af aktivitet i henhold til artikel 3 i EGF-forordningen (i det følgende benævnt "afskedigelser") i 661 virksomheder, der er aktive inden for Nace rev. 2, hovedgruppe 56 (Restaurationsvirksomhed)[2] i Nuts-II-regionen Aragón (ES24). 3. Efter en gennemgang af ansøgningen konkluderer Kommissionen i overensstemmelse med de gældende bestemmelser i EGF-forordningen, at betingelserne for økonomisk EGF-støtte er opfyldt. RESUMÉ AF ANSØGNINGEN EGF-ansøgning: || EGF/2014/003 ES/Aragón food and beverage Medlemsstat: || Spanien Berørt(e) region(er) (på NUTS 2-niveau): || Aragón (ES24) Dato for indgivelse af ansøgningen: || 21.2.2014 Dato for kvittering af modtagelse af ansøgningen og dato for anmodning om yderligere oplysninger || 7.3.2014 Frist for indsendelse af supplerende oplysninger: || 18.4.2014 Frist for afslutningen af vurderingen: || 11.7.2014 Interventionskriterium: || Artikel 4, stk. 1, litra b), i EGF-forordningen Økonomisk(e) aktivitetssektor(er) (NACE rev. 2, hovedgruppe): || Hovedgruppe 56, (Restaurationsvirksomhed) Referenceperiode (ni måneder): || 1.3.2013 – 1.12.2013 Antal afskedigelser eller ophør af selvstændiges aktivitet i referenceperioden (a): || 904 Antal støttemodtagere, der forventes at deltage i foranstaltningerne: || 280 Budget til de individualiserede tilbud (EUR) || 1 575 998 || || EGF-implementeringsbudget (EUR)[3] || 24 002 || || Samlet budget (EUR) || 1 600 000 || || Økonomisk støttebeløb, som EGF anmodes om (EUR) || 960 000 || (60 % af det samlede budget) || VURDERING AF ANSØGNINGEN Procedure 4. De spanske myndigheder indsendte ansøgning EGF/2014/003 ES/Aragón food and beverage den 21. februar 2014, dvs. inden for en periode på 12 uger fra den dato, hvor interventionskriterierne, der er omhandlet i punkt 5 til 7 nedenfor, var opfyldt. Kommissionen bekræftede modtagelsen af ansøgningen inden for to uger efter datoen for ansøgningens indgivelse, dvs. den 7. marts 2014. Samme dato anmodede Kommissionen de spanske myndigheder om supplerende oplysninger. Der blev indsendt supplerende oplysninger inden for seks uger efter datoen for anmodningen. Den frist på 12 uger efter modtagelsen af den fuldstændige ansøgning, inden for hvilken Kommissionen skal afslutte sin vurdering af, om ansøgningen opfylder betingelserne for at yde tilskud, udløber den 11. juli 2014. Ansøgningens støtteberettigelse Interventionskriterier 5. De spanske myndigheder indsendte ansøgningen i medfør af interventionskriteriet i artikel 4, stk. 1, litra b), i EGF-forordningen, som forudsætter mindst 500 afskedigelser over en periode på ni måneder i virksomheder, der er aktive inden for den samme økonomiske sektor i en hovedgruppe i Nace rev. 2, og som befinder sig i en region eller to sammenhængende regioner på NUTS II-niveau. 6. Ansøgningen vedrører 904 arbejdstagere, der blev afskediget[4] i 661 virksomheder[5], som er aktive inden for Nace rev. 2, hovedgruppe 56 (Restaurationsvirksomhed) i regionen Aragón (ES24) på NUTS II-niveau. 7. Referenceperioden på ni måneder løber fra den 1. marts 2013 til den 1. december 2013. Beregning af afskedigelser og aktivitetsophør 8. Alle afskedigelser er blevet beregnet fra datoen for den faktiske afslutning på ansættelseskontrakten eller dennes udløb inden for referenceperioden. Støtteberettigede personer 9. Det samlede antal støtteberettigede støttemodtagere er på 904. Sammenhæng mellem afskedigelserne og den globale finansielle og økonomiske krise som omhandlet i forordning (EF) nr. 546/2009 10. For at fastslå, om der findes en sammenhæng mellem afskedigelserne og den internationale økonomiske og finansielle krise, der er behandlet i forordning (EF) nr. 546/2009, fremfører de spanske myndigheder, at der i 2009 var en betydelig afmatning i den økonomiske situation i EU-27 og i den spanske samfundsøkonomi som følge af den globale finansielle og økonomiske krise. I 2009 lå vækstraten (procentvis ændring i forhold til foregående år) på – 4,5 % på EU-27-plan og på ‑ 3,8 % i Spanien. I 2010 og i 2011 kom økonomien sig igen i EU-27, og vækstraten lå på henholdsvis 2,0 % og 1,7 %, hvorimod vækstraten i 2012 i EU-27 igen var negativ, nemlig -0,4 %. Den spanske BNP-vækstrate var negativ i 2010, – 0,2 %, og i 2012, – 1,6 % og en anelse positiv, 0,1 %, i 2011. BNP vækstrate (procentvis ændring i forhold til foregående år) Kilde: Eurostat 11. Den globale økonomiske og finansielle krise ramte den spanske økonomi hårdt og fik den spanske regering til at træffe foranstaltninger, som f.eks. øge skatteindtægterne - især momsen, hvis standardsats gik fra 16 % til 18 % i 2010 og igen til 21 % i 2012 - og tilpasse de offentlige udgifter og sænke lønningerne for ansatte i den offentlige sektor. Der var også et fald i den gennemsnitlige indkomst i den private sektor som et forsøg på at øge den spanske økonomis konkurrenceevne. En umiddelbar virkning af de faldende indtægter var et fald i forbruget. I perioden 2009-2012 faldt det private forbrug i Spanien i en periode på tre ud af fire år sammenlignet med den samme periode i de foregående år. Det private forbrug i EU-27 gik også tilbage, men i mindre omfang. Det private forbrug (procentvis ændring i forhold til foregående år) || 2009 || 2010 || 2011 || 2012 EU-27 || – 1,67 || 1,04 || 0,26 || – 0,74 Spanien || – 3,82 || 0,11 || – 1,16 || – 2,84 Kilde: Eurostat 12. Nedgangen i det private forbrug i Spanien førte til en faldende efterspørgsel efter serviceydelser inden for restaurationsvirksomhed, da der findes en tæt sammenhæng mellem husstandenes udgiftsniveau til føde- og drikkevareforbrug uden for hjemmet. De spanske myndigheder har med henvisning til data fra det spanske ministerium for landbrug, fødevarer og miljø fremført, at husstandenes samlede udgifter til fødevarer i Spanien i 2012 faldt med 1,3 % i forhold til 2011. Det skal bemærkes, at udgifter til fødevarer til fortæring i hjemmet steg med 0,2 %, mens fødevarer, der fortæres uden for hjemmet, faldt med 4,1 %. Udgifterne til fødevarerelaterede serviceydelser er gået tilbage siden begyndelsen af den økonomiske og finansielle krise, og i perioden fra 2009 til 2012 faldt de med 12,1 %. Udgifter til fødevarer uden for hjemmet (mio. EUR) Kilde: Det spanske ministerium for landbrug, fødevarer og miljø Begivenheder, der gav anledning til afskedigelserne og til aktivitetsophør 13. Ifølge den årlige rapport fra Federación Española de Hostelería y Restauración (FEHR) om tjenesteydelser i forbindelse med overnatning og restaurations­virksomhed for 2012[6] faldt aktivitetsindekset for sektoren med 8,26 % i perioden 2010-2012. Desuden gør de spanske myndigheder gældende, at som følge af faldet i udgifter til fødevarer, der fortæres uden for hjemmet, er antallet af virksomheder, der er aktive i sektoren for restaurationsvirksomhed, faldet med 3,5 % på nationalt plan i 2011 sammenlignet med 2009, hvorimod faldet i Aragón var på 11 %. 14. Tilbagegangen i forretningsaktiviteten inden for restaurationsvirksomhed og luk­ningen af mange virksomheder i denne sektor førte til en lang række afskedigelser. Afskedigelsernes forventede virkning på økonomien på lokalt, regionalt og nationalt plan og på beskæftigelsen. 15. Beskæftigelsen i Aragón har været alvorlig ramt af krisen. Arbejdsløshedsprocenten i regionen steg hurtigt fra 4,2 % i december 2007 til 18,4 % i december 2013. Beskæftigelsessituationen i Aragón synes at være særlig skrøbelig, da virkningen af krisen også kan ses på andre sektorer, som f.eks. bygge- og anlæg og detailhandelen, der er meget vigtig for regionens økonomi. Som følge af afskedigelserne inden for bygge- og anlægssektoren og detailhandelen i Aragón, indsendte Spanien ansøgninger i maj 2010[7] og december 2011[8] om økonomisk EGF-støtte. Arbejdsløshedssats i Aragón Kilde: EPA[9] 16. Sektoren for restaurationsvirksomhed har traditionelt set være anset for at være et sikkerhedsnet i tider med begrænset beskæftigelse, da det normalt var nemt at finde et arbejde inden for restaurationsvirksomhed, hovedsageligt fordi disse job har krævende arbejdstider, som er vanskelige at forene med et familieliv. Nu da selv aktivitetssektoren for restaurationsvirksomhed lider under konsekvenserne af den finansielle og økonomiske krise med deraf følgende afskedigelser, har dette en negativ virkning på den regionale økonomi, som er mere alvorlig, end det fremgår af tallene. Modtagere, der er tiltænkt støtte, og de foreslåede foranstaltninger Modtagere, der er tiltænkt støtte 17. Det anslåede antal støtteberettigede modtagere, der forventes at deltage i foranstaltningerne er på 280. 18. Fordelingen af de forventede deltagere på køn, nationalitet og aldersgruppe er, som følger: Kategori || Antal modtagere, der er tiltænkt støtte Køn: || Mænd: || 97 || (34,64 %) || Kvinder: || 183 || (65,36 %) Nationalitet: || EU-borgere: || 174 || (62,14 %) || Ikke-EU-borgere: || 106 || (37,86 %) Aldersgruppe: || 15-24-årige || 26 || (9,29 %) || 25-54-årige || 232 || (82,86 %) || 55-64-årige || 22 || (7,85 %) || Over 64 år: || 0 || (0,00 %) De foreslåede foranstaltninger 19. De individualiserede tilbud, der vil blive givet til de afskedigede arbejdstagere, består af følgende foranstaltninger, som tilsammen udgør en samordnet pakke af individualiserede tilbud, der har til formål at hjælpe de afskedigede arbejdstagere med at vende tilbage til beskæftigelse. De kan inddeles i fire områder: 1. Vejledning, rådgivning og jobsøgning – Velkomstmøde, erhvervsvejledning og etablering af profil: Den første foranstaltning, der tilbydes til alle deltagere, omfatter etablering af en profil for arbejdstagerne såvel som oplysninger om ledige job, færdigheder og uddannelseskrav, eksisterende uddannelsesprogrammer og incitamenter. – Kurser i jobsøgningsteknik, selvstændig virksomhed og sociale kompetencer: Arbejdstagerne deltager i workshopper om selvstændig virksomhed og fremme af iværksætterånd eller får kurser i jobsøgningsfærdigheder. Denne foranstaltning sigter også mod at forbedre deltagernes viden om sig selv, styrke deres selvværd og sociale kompetencer. 2. Videreuddannelse og omskoling – Almen uddannelse og omskoling: Denne foranstaltning tilbyder forskellige uddannelsesforløb. De modtagere, der er tiltænkt støtte, vil få mulighed for at følge et eller flere kurser inden for følgende områder: 1) Almen uddannelse inden for informations- og kommunikationsteknologi (IKT), grundkurser og kurser på mellemniveau 2) Erhvervsuddannelse: I dag kræves det af sektoren for restaurationsvirksomhed, at personalet ikke bare skal være faglært, men det skal også være alsidigt. For at erhverve særlige kompetencer, der kræves inden for sektoren, vil der blive udbudt en række erhvervsuddannelseskurser, f.eks. som bartender, cocktailtjener, tjener på restauranter og ved banketter, kurser inden for håndtering af fødevarer, kokkeassistent, kurser i madlavning med vakuum og ved grill og i tilberedelsen af platos combinados[10] osv. Deltagerne får også tilbudt erhvervsuddannelse med henblik på arbejde i andre sektorer, der kræver tilladelse (f.eks. private sikkerhedsvagter, passagertransport (CPC)[11] osv.). 3) Videreuddannelse med ansættelsestilsagn: Uddannelses­aktiviteter inden for områder, der passer til de udpegede behov hos lokale virksomheder, der til gengæld lover at ansætte nogle af kursusdeltagerne. 4) Videreuddannelse inden for sociale kompetencer: Deltagerne vil blive uddannet inden for tværfaglige kvalifikationer, herunder beslutningstagning, konfliktløsning, tilpasning til ændringer, sociale kompetencer osv. – Anerkendelse af tidligere opnået erfaring: Foranstaltningen omfatter en evaluering af tidligere opnået viden og erfaring for den enkelte arbejdstager og en udpegning af områder, hvor yderligere uddannelse er påkrævet. Efter at have afsluttet proceduren om anerkendelse af tidligere erfaring vil deltagerne få et officielt bevis på færdigheder og viden, som udstedes af Agencia de Cualificaciones Profesionales de Aragón (agenturet i Aragón for erhvervsmæssige kvalifikationer). 3. Tilbagevenden til beskæftigelse – Intensiv hjælp til jobsøgning: Denne foranstaltning indebærer en intensiv søgning efter ny beskæftigelse (herunder også aktiv søgning blandt de lokale og regionale beskæftigelsesmuligheder og en undersøgelse af beskæftigelses­mulighederne i udviklingssektorerne (f.eks. vedvarende energi, økologisk handel osv.) og job matchning. – Vejledning efter tilbagevenden til arbejdsmarkedet: Denne foranstaltning skal forhindre, at der opstår problemer i det nye job, og de arbejdstagere, der er vendt tilbage til beskæftigelse, vil få vejledning i de første måneder af deres nye job. 4. Incitamenter – Tilskud til jobsøgning: Støttemodtagere, der deltager i foranstaltninger, og som følger det aftalte reintegrationsforløb, får et engangsbeløb på 300 EUR i tilskud, udbetalt i to rater på 150 EUR. – Bidrag til personer med omsorgsansvar: Støttemodtagere, der deltager i foranstaltninger, og som har omsorgsansvar over for afhængige personer (børn, ældre eller handicappede), får et engangsbeløb på 150 EUR som tilskyndelse til at deltage i foranstaltningerne ved at kompensere dem for en del af de ekstra omkostninger, der er påløbet i forbindelse med deres omsorgsansvar over for afhængige personer, mens de deltog i foranstaltningerne. – Beskæftigelsesincitament: Støttemodtagere, som vender tilbage til beskæftigelse, får et løntilskud på 200 EUR pr. måned i maksimalt tre måneder, hvilket skal tilskynde især de ældre til at vende tilbage til beskæftigelse, særlig når de tilbudte betingelser er mindre attraktive end i støttemodtagernes tidligere arbejde. – Beskæftigelsesincitamenter til selvstændige: Støttemodtagere. der etablerer sig som selvstændige arbejdstagere, får et tilskud på 400 EUR pr. måned i maksimalt tre måneder til støtte i etableringsfasen i forbindelse med deres aktivitet. 20. De foreslåede aktioner, som her er beskrevet, udgør aktive arbejdsmarkeds­foranstaltninger, som falder ind under de støtteberettigede foranstaltninger, der er fastlagt i artikel 7 i EGF-forordningen. Disse foranstaltninger erstatter ikke passive socialsikringsforanstaltninger. 21. De spanske myndigheder har bekræftet, at ingen af disse aktiviteter hører ind under virksomhedernes ansvarsområde i medfør af national lov eller kollektive aftaler. Budgetoverslag 22. De anslåede samlede omkostninger er på 1 600 000 EUR og omfatter udgifterne til de individualiserede tilbud på 1 575 998 EUR samt udgifter til forberedende arbejde, forvaltning, oplysning, offentlig omtale, kontrol- og rapporteringsaktiviteter på 24 002 EUR. 23. Der anmodes om økonomisk EGF-støtte på i alt 960 000 EUR (60 % af de samlede omkostninger). Foranstaltninger || Forventet antal deltagere || Skønsmæssigt anslåede omkostninger pr. deltager (i EUR) || Samlede anslåede omkostninger (i EUR) (% af det samlede beløb) Individualiserede tilbud (foranstaltninger i henhold til artikel 7, stk. 1, litra a), og c), i EGF-forordningen): Velkomstmøde, erhvervsvejledning og etablering af profil (Acogida, elaboración de los itinerarios personalizados de inserción y asesoramiento laboral) || 280 || 1 077 || 301 560 Kurser i jobsøgningsteknik, selvstændig virksomhed og sociale kompetencer (Formación en técnicas para la búsqueda de empleo, autoempleo y habilidades sociales ) || 280 || 400 || 112 000 Almen uddannelse, omskoling og erhvervsuddannelse. og anerkendelse af tidligere opnået erfaring (Formación para el empleo y acreditación de competencias) || 220 || 1 425 || 313 500 Intensiv hjælp til jobsøgning (Asistencia a la recolocación) || 280 || 2 150 || 601 938 Vejledning efter tilbagevenden til arbejdsmarkedet (Seguimiento en el empleo) || 145 || 400 || 58 000 Subtotal (a): || || 1 386 998 (88,0 %) Tilskud og incitamenter (Foranstaltninger i henhold til artikel 7, stk. 1, litra b), i EGF-forordningen): Tilskud til jobsøgning. (Incentivo para la búsqueda activa de empleo) || 280 || 300 || 84 000 Bidrag til personer med omsorgsansvar (Medidas de acompañamiento) || 140 || 150 || 21 000 Beskæftigelsesincitament (Incentivo para la recolocación laboral) || 100 || 600 || 60 000 Beskæftigelsesincitamenter til selvstændige (Incentivo para la actividad por cuenta propia) || 20 || 1 200 || 24 000 Subtotal (b): || || 189 000 (12,0 %) Foranstaltninger i henhold til artikel 7, stk. 4, i EGF-forordningen: 1 Forberedende arbejde || || 5 900 2 Forvaltning || || 0 3 Oplysning og offentlig omtale || || 4 100 4 Kontrol og rapportering || || 14 002 Subtotal (c): || || 24 002 (1,5 %) Samlede omkostninger (a + b + c): || || 1 600 000 EGF-støtte (60 % af de samlede omkostninger) || || 960 000 24. Omkostningerne til de foranstaltninger, der er identificeret i ovenstående tabel som foranstaltninger i henhold til artikel 7, stk. 1, litra b), i EGF-forordningen, overstiger ikke 35 % af de samlede omkostninger ved den samordnede pakke af individualiserede tilbud. De spanske myndigheder har bekræftet, at disse foranstaltninger er betinget af, at de modtagere, der er tiltænkt støtte, deltager aktivt i jobsøgnings- eller uddannelsesaktiviteter. Periode for udgifternes støtteberettigelse 25. De spanske myndigheder begyndte at yde individualiserede tilbud til de modtagere, der var tiltænkt støtte, den 21. februar 2014. Udgifterne til de foranstaltninger, der er omhandlet i punkt 19, skal derfor være støtteberettigede til økonomisk EGF-støtte fra den 21. februar 2014 til den 21. februar 2016. 26. De spanske myndigheder påtog sig den administrative udgift til gennemførelse af EGF den 7. november 2013. Udgifterne til det forberedende arbejde, forvaltning, oplysning, offentlig omtale og kontrol- og rapporteringsaktiviteter skal derfor være støtteberettigede til økonomisk EGF-støtte fra den 7. november 2013 til den 21. august 2016. Komplementaritet med de foranstaltninger, der finansieres af nationale midler eller EU-midler 27. De spanske myndigheder har tilkendegivet, at den økonomiske EGF-støtte ikke erstatter foranstaltninger, der er obligatoriske for de berørte virksomheder i kraft af national lov eller kollektive aftaler. 28. De spanske myndigheder har anført, at de ovenfor beskrevne foranstaltninger, der modtager økonomisk EGF-støtte, ikke samtidig modtager støtte fra andre af Unionens finansielle instrumenter. 29. De tre foranstaltninger i Aragón, der medfinansieres af ESF's operationelle programmer (2007-13), er: Et operationelt ESF-program for flere regioner om tilpasningsevne og beskæftigelse, et operationelt ESF-program til bekæmpelse af forskelsbehandling og et operationelt ESF-program for Aragón. Selv om nogle af EGF-foranstaltningerne kan være lig med ESF-foranstaltningerne, er der en forskel: EGF-foranstaltningerne er enestående og har en særlig karakter (de retter sig mod én sektor og én bestemt befolkning), og de er skræddersyede og har et intensivt format. Løbende opfølgning af ESF- og EGF-foranstaltninger, der følger lignende formål og har samme arbejdstagere som målgruppe, skal forhindre enhver overlapning mellem ESF- og EGF-foranstaltninger. 30. Kilderne til den nationale forfinansiering og medfinansiering fastlægges hvert år i budgetloven fra Gobierno de Aragón Fremgangsmåder ved høringen af de personer, der er tiltænkt støtte eller disses repræsentanter eller arbejdsmarkedets parter samt lokale og regionale myndigheder 31. De spanske myndigheder har anført, at den samordnede pakke af individualiserede tilbud er blevet udarbejdet i samråd med fagforeningerne Confederación Sindical de Comisiones Obreras-CC.OO Aragón og Unión General de Trabajadores-UGT Aragón og arbejdsgiverorganisationerne Confederación de Empresarios de Aragón-CREA og Confederación de la Pequeña y Mediana Empresa Aragonesa-CEPYME Aragón. Arbejdsmarkedernes parter blev hørt to gange, den 20. juni 2013 og den 16. oktober 2013. På det første møde enedes arbejdsmarkedsparterne om at indsende en EGF-ansøgning inden for sektoren for restaurationsvirksomhed. På det andet møde blev udkastet til ansøgningen drøftet, og der var især enighed om foranstaltningernes indhold og tidsmæssige planlægning. Forvaltnings- og kontrolsystemer 32. Anmodningen indeholder en detaljeret beskrivelse af forvaltnings- og kontrol­systemerne og fastlægger de involverede organers ansvarsområder. Spanien har meddelt Kommissionen, at den finansielle støtte vil blive forvaltet og kontrolleret af de samme organer, som forvalter og kontrollerer Den Europæiske Socialfond. Instituto Aragonés de Empleo (INAEM) vil være formidlingsorgan for forvaltnings­myndigheden. Tilsagn afgivet af den pågældende medlemsstat 33. De spanske myndigheder har givet alle nødvendige garantier med hensyn til følgende: – Principperne om ligebehandling og ikke-forskelsbehandling overholdes i forbindelse med adgang til de foreslåede foranstaltninger og deres gennemførelse. – Kravene i den nationale lovgivning og i EU-lovgivningen vedrørende kollektiv afskedigelse er blevet overholdt. – De foreslåede foranstaltninger vil yde støtte til de enkelte arbejdstagere og vil ikke tjene til omlægning af virksomheder eller sektorer. – De foreslåede foranstaltninger modtager ikke finansiel støtte fra andre EU-fonde eller fra finansielle instrumenter, og dobbeltfinansiering vil blive undgået – De foreslåede foranstaltninger supplerer de foranstaltninger, der finansieres af strukturfondene. – Den økonomiske EGF-støtte overholder de proceduremæssige og materielle EU-bestemmelser om statsstøtte. VIRKNINGER FOR BUDGETTET Budgetforslag 34. EGF må ikke overstige et maksimalt årligt beløb på 150 mio. EUR (2011-priser), jf. artikel 12 i Rådets forordning (EU, Euratom) nr. 1311/2013 om fastlæggelse af den flerårige finansielle ramme for årene 2014-2020[12]. 35. Efter at have gennemgået ansøgningen for så vidt angår de betingelser, der er fastsat i artikel 13, stk. 1, i EGF-forordningen, og under hensyntagen til antallet af modtagere, der var tiltænkt støtte, de foreslåede foranstaltninger og de forventede omkostninger, foreslår Kommissionen at mobilisere EGF til et beløb på 960 000 EUR, hvilket svarer til 60 % af de samlede udgifter til de foreslåede foranstaltninger, for at kunne yde et finansielt bidrag til ansøgningen. 36. Den planlagte afgørelse om at mobilisere EGF vil blive truffet i fællesskab af Europa-Parlamentet og Rådet, jf. punkt 13 i den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning[13]. Tilhørende dokumenter 37. Samtidig med at Kommissionen forelægger forslaget til en afgørelse om at mobilisere EGF, forelægger den et forslag for Europa-Parlamentet og Rådet om overførsel til de relevante budgetposter af et beløb på 960 000 EUR. 38. Samtidig med at Kommissionen vedtager et forslag til en afgørelse om at mobilisere EGF, vedtager Kommissionen ved en gennemførelsesretsakt en afgørelse om økonomisk støtte, der træder i kraft den dag, hvor Europa-Parlamentet og Rådet vedtager afgørelsen om at mobilisere EGF. Forslag til EUROPA-PARLAMENTETS OG RÅDETS AFGØRELSE om mobilisering af Den Europæiske Fond for Tilpasning til Globaliseringen i henhold til punkt 13 i den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning (ansøgning EGF/2014/003 ES/Aragón food and beverage) EUROPA-PARLAMENTET OG RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EF) nr. 1309/2013 af 17. december 2013 om Den Europæiske Fond for Regionaludvikling og om ophævelse af forordning (EF) nr. 1927/2006[14], særlig artikel 15, stk. 4, andet afsnit, under henvisning til forslag fra Europa-Kommissionen, efter proceduren i henhold til punkt 13 i den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning[15], og ud fra følgende betragtninger: (1) Den Europæiske Fond for Tilpasning til Globaliseringen (EGF) blev oprettet med henblik på at yde støtte til arbejdstagere, der er blevet afskediget, og selvstændige erhvervsdrivende, hvis aktivitet er ophørt som følge af gennemgribende strukturelle ændringer i verdenshandelsmønstrene, der kan tilskrives globaliseringen, som følge af en fortsættelse af den internationale finansielle og økonomiske krise som omhandlet i forordning (EF) nr. 546/2009[16], eller som følge af nye globale finansielle og økonomiske kriser, og hjælpe disse med at vende tilbage til arbejdsmarkedet. (2) EGF må ikke overstige et maksimalt årligt beløb på 150 mio. EUR (2011-priser), jf. artikel 12 i Rådets forordning (EU, Euratom) nr. 1311/2013 om fastlæggelse af den flerårige finansielle ramme for årene 2014-2020[17]. (3) Spanien indgav den 21. februar 2014 en ansøgning om mobilisering af EGF i forbindelse med afskedigelser[18] i 661 virksomheder, der er aktive i NACE rev.2, hovedgruppe 56 (Restaurationsvirksomhed)[19] i Aragón (ES24), en region på NUTS II-niveau, og supplerede denne ansøgning med yderligere oplysninger, som fastsat i artikel 8, stk. 3, i forordning (EU) nr. 1309/2013. Ansøgningen opfylder kravene til fastlæggelse af størrelsen på et støttebeløb fra EGF, jf. artikel 13 i forordning (EU) nr. 1309/2013. (4) Som følge af Spaniens ansøgning bør EGF derfor mobiliseres til at yde en økonomisk støtte på 960 000 EUR — VEDTAGET DENNE AFGØRELSE: Artikel 1 I forbindelse med Den Europæiske Unions almindelige budget for regnskabsåret 2014 stilles der et beløb til rådighed fra EGF på 960 000 EUR i forpligtelses- og betalingsbevillinger. Artikel 2 Denne afgørelse offentliggøres i Den Europæiske Unions Tidende. Udfærdiget i Bruxelles, den […]. På Europa-Parlamentets vegne På Rådets vegne Formand Formand [1] EUT L 347 af 20.12.2013, s. 855. [2] Europa-Parlamentets og Rådets forordning (EF) nr. 1893/2006 af 20. december 2006 om oprettelse af den statistiske nomenklatur for økonomiske aktiviteter NACE rev. 2 og om ændring af Rådets forordning (EØF) nr. 3037/90 og visse EF-forordninger om bestemte statistiske områder (EUT L 393 af 30.12.2006, s. 1). [3] I overensstemmelse med artikel 7, stk. 4, i forordning (EU) nr. 1309/2013. [4] Jf. artikel 3, litra a) i EGF-forordningen. [5] For så vidt angår listen over berørte virksomheder og antal afskedigede arbejdstagere i hver virksomhed, henvises der til bilaget. [6] Kilde: www.fehr.es [7] EGF/2010/016 ES Aragón Retail. KOM(2010) 615 [8] EGF/2011/017 ES Aragón construction of buildings. COM(2012) 290 [9] http://www.datosmacro.com/paro-epa/espana-comunidades-autonomas/aragon?sector=EPA&sc=T&anio=2013 [10] "Plato combinado" er en ret til en lav pris, som består af en hovedret med alt tilbehør serveret på samme tallerken. [11] Certificate of Professional Competence (CPC) er et bevis på, at visse erhvervschauffører har bestået de kurser og prøver, der kræves af direktiv 2003/59/EF. [12] EUT L 347 af 20.12.2013, s. 884. [13] EUT C 373 af 20.12.2013, s. 1. [14] EUT L 347 af 20.12.2013, s. 855. [15] EUT C 373 af 20.12.2013, s. 1. [16] EUT L 167 af 29.6.2009, s. 26. [17] EUT L 347 af 20.12.2013, s. 884. [18] Jf. artikel artikel 3, litra a) i EGF-forordningen. [19] Europa-Parlamentets og Rådets forordning (EF) nr. 1893/2006 af 20. december 2006 om oprettelse af den statistiske nomenklatur for økonomiske aktiviteter NACE rev. 2 og om ændring af Rådets forordning (EØF) nr. 3037/90 og visse EF-forordninger om bestemte statistiske områder (EUT L 393 af 30.12.2006, s. 1). BILAG Virksomheder og antal afskedigelser A., C.J., J.C. Peralta Panazano, I. y C,M, Peralta || 1 || Jornada de Pozas Monforte Miguel || 1 Abril Yago Juan J. || 1 || Juan 13, S.I. || 1 Acha Salazar Raul || 1 || Julia Piquero Moreno y otros || 1 Actividades Solber, S.L. || 3 || Julian Villarroya Luis || 1 Agudo Agudo Antoni || 1 || Juna 2012 S.L || 1 Aguilar García Laura || 1 || Jurado Casaos Elías || 1 Ajaj Artal Karen || 2 || Kililay S.L. || 1 Akymova Tetyan || 2 || Komolamueves, S.L. || 1 Alba Ruz José || 1 || Kovancilar S.L. || 1 Albareda y Esteban S.L. || 1 || L´Isola dei Sapore S.I. || 1 Alcaine Camón Cesar || 1 || La Bocca Grupo Hotelero S.L. || 2 Alcañiz Cafés y Bares, S.L. || 1 || La Candelaria, S.L. || 3 Aldaga S.I. || 1 || La Charrada S.I. || 1 Alfari2012, S.L. || 1 || La Cocina de José Fernández S.L. || 1 Alfonso 1-13 S.L. || 1 || La Colmenilla Tarongi S.L. || 1 Alleanze L.M. 2011 S.L || 2 || La Comida del Pascualillo S.L. || 1 Allue Muro Antonio || 2 || La Espuma S.I. || 1 Allueva Gimeno Pedro || 1 || La Giara, S.L. || 1 Almusarratisa S.L. || 1 || La Hoja de Eva, S.L. || 3 Alonso Aberasturi José V || 1 || La Hora Tapas S.L. || 1 Alonso Busnadiego José P. || 1 || La Lobera de Martin S.L. || 7 Alpetrique, S.L. || 1 || La Magia del Buen Comer S.L. || 2 Alsoca, S.L. || 1 || La Marmita de Guara || 1 Alt Berlin Norte, S. L. || 2 || La Menta y las Violetas S.L. || 1 Alvarez Moret José L || 1 || La Mirada de Viernes, S.L. || 4 Am, S.I. || 1 || La Parada 2000 S.L || 2 Amadeo, S.L. || 1 || La Pascuala S.I. || 1 American Farmer Hosteleros, S.L. || 2 || La Picadita S.I. || 2 Amicis y Rodriguez, S.L. || 1 || La Preciosa Café, S.L. || 1 Aneluda, S.L. || 1 || La Racio de Tres, S.L. || 1 Angeles Reinoso Moreno y Jose Salinas Cebollada || 1 || La Rinconada de Lorenzo, S.L. || 1 Anicca-08 S.L. || 1 || La Trobada de Berdún Soc. Coop. De Trabajo Asoc. || 1 Ansirest S.L. || 1 || La Variada S.I || 2 Antigua Venta La Romera S.L. || 1 || La Venta del Madrazo S.L. || 1 Antiguo La Jota S.L. || 1 || Laalsi Zaragoza S.L. || 1 Antonio Valiente Llorens y Aranzazu Sainz Mont || 1 || Lacatus Marian || 1 APA Colegio Público San Braulio || 2 || Lacoma Blasco, S.I. || 1 Apovisa, S.L. || 1 || Ladesgra, S.L. || 1 Aragonia Hostelería 2013 S.L. || 2 || Lahoz Ortiz Elguea Alfred || 1 Aramark Servicios de Catering, S.L. || 3 || Laiglesia Pérez José L. || 1 Arc Pizaa y Restauración SLU || 1 || Laneros, S.L. (S.L.U.) || 2 Área de Servicio 202, S.L. || 1 || Laorden Soto Jesús || 1 Areas S.A || 2 || Las Delicias del Buen Yantar. S.L. || 1 Areco Servicios Integrales S.L. || 1 || Las Misiones de Marc, S.L.U. || 1 Arigar Yemar S.L. || 1 || Las Naves Hostelería y Restauración, S.L. || 1 Armabu Hostelera, S.L. || 2 || Lasheras Carbonell Franci || 1 Arrecife Restauración, S.L.L. || 1 || Laysan, S.I. || 2 Arrondo Blas Ignaci || 2 || Lázaro Burriel Antonio || 3 Asador Las Espuelas, S.I. || 1 || Lázaro Paños Daniel || 1 Aslam Mohamm || 1 || Leny Romero Mendez y Julián Ortas Laliena, S.I. || 1 Asociados y Cooperativistas Bolea Latorre, S.L. || 1 || Leticia Carretero Mendo y Alvaro García Gonza || 1 Aspen Brasserie, S.L. || 1 || Levitec Restauración S.L. || 1 Assislu2012 S.L. Unipersonal || 1 || Li Xiaoji || 1 Auria González S.I. || 1 || Liebana del Molino Antonio || 1 Ayora Mir S.I. || 2 || Lisbona Artal Oscar || 1 Ayora Ponz Juan F. || 1 || Little Mombo, S.I. || 1 Azagra Rasal Antoni || 1 || Liu Da, S.I. || 1 Azaila 2011, S.L. || 1 || Lleida Di Marco S.L. || 2 Azonez Hermanos S.L. || 1 || Llorente Yagüe Jesús || 1 Azoque Eventos, S.L. || 2 || López Cuervo Carolina || 1 Babel Café S.L. || 1 || López Moreno Juan C. || 1 Baccela Mihai || 2 || Lorente Moreno Beatriz || 3 Bailo Lahoz María || 1 || Los Aljibes S.I. || 1 Ballesteros Navarro María || 1 || Los Urales 2012 S.L. || 1 Ballestín Ballestín Gregor || 1 || Lou Belenguer Daniel || 1 Banhof Berlín, S.L. || 1 || Lu Feng || 1 Bar Candanchú S.L. || 1 || Lucía Martín José || 1 Bar Restaurante el Mesoncico S.L. || 1 || Luis Francisco y Regina Pac Puyuelo, S.I. || 1 Baraka Plaza, S.L. || 2 || Luis Mas Salillas y Esperanza Pérez Ancho S.I. || 1 Barco Iglesias María || 1 || Luis Satur, S.I. || 1 Bárdenas Hostelería, S.L. || 4 || M.L. Ramírez Martínez, J. Lorente Barnola y otra || 1 Barrabes Naval Jesús || 1 || Mac Mora S.L. || 2 Bat 40 S.L. || 2 || Macai Barbu Dina || 1 Baumonrul S.L. || 1 || Madrid 283, S.I. || 2 Belgis, S.L. || 1 || Magic Osca S.L. || 1 Belio Arruebo Celest || 1 || Maicas Argente Ascensión || 1 Bellavista 235 S.L. || 2 || Makugo Hostelera , S.L. || 2 Beltrán Altabas M Pilar || 1 || Makugo Hostelera Montecito, U.T.E. LEY 18/1982 || 1 Beltrán Pérez Ángel || 1 || Maldonado González Sebastian || 1 Benjumea Torres María || 1 || Malreventon, S.L. || 2 Benkhouya Yousse || 1 || Manla S.I. || 1 Bergua Díaz Carlos || 1 || Mañanet Del Valle María || 1 Berne Paesa Enrique || 1 || Mañas Sánchez Vicent || 1 Berned Gracia, S.L. || 1 || Mao Jingji || 1 Bertolin Fuertes Felicidad || 1 || Mar Alcañiz S.L. || 1 Beto y Mapi, S.I. || 1 || Marchis Niste María || 1 Biesa Fraguet Jesus || 1 || Marcos Santiago Egurén || 1 Bijubar, S.L. || 2 || Marinov Anguelov Ilian || 2 Blandón Cardona Elizab || 1 || Marquuina Ríos María || 1 Blandon Cifuentes Guiver || 1 || Martín García María || 1 Blau Class Transport S.L.U. || 3 || Martín Paniagua José M || 1 Bocatería 21, S.C. || 1 || Martín Viola S.L. || 1 Bocateria La Cantinela S.L.U. || 1 || Martínez Vila María || 1 Bonet Calvo Sara || 1 || Martínez y Niang S.L. || 5 Bossan Hispania S.L. || 2 || Marulanda Jojoa Carina || 1 Brenda Hostelería, S.L. || 2 || Mayayo Bueno Francisco || 1 C. Galvez Gracia; M. Najar Subias y M Dolores Per || 1 || Mediterránea de Catering, S.L. || 2 Cabello Solanas María || 1 || Méndez Perdigones Javier || 2 Café Bar Chambolier S.I. || 1 || Mengibar Pulido María || 1 Café Bar Copas Tomás S.L. || 1 || Mercabar S.L. || 2 Café Copa y Cuchara, S.L. || 1 || Mesón de la Ribera S.A. || 1 Cafetería Cervecería Tandem, S.L. || 2 || Mesón Vigil Cabañero, S.L. || 1 Cafeteria Correos S.L. || 1 || Miao SC || 1 Cafetería Espiga, S.L. || 2 || Mihai Iulian || 2 Cafetería Fleming S.C.V. || 1 || Mihai Paula || 1 Calonge y Blasco, S.I. || 1 || Mihi García María || 1 Camday 2009, S.L. || 1 || Milenium S.I. || 1 Campo Cosculluela Enrique || 2 || Millan Buiza S.L. || 1 Candelaria 2012 S.L. || 1 || Millan Laguardia María || 1 Candolias S.I. || 3 || Milusheva || 1 Cantín Abanto Manuel || 1 || Miranda Artigs Rosa I. || 1 Canuhe, S.L. || 1 || Mitre Valeri || 1 Carmen Jarías Latorre y Carmen Latorre Salas || 1 || Momentos 2012 S.L. || 3 Carnoa, S.L. || 3 || Momical Hostelera, S.L. || 2 Carpobrotus, S.L. || 3 || Montaditos Hosteleros, S.L. || 1 Carpucar S.L. || 1 || Montero Villarroya Daniel || 1 Carreras López José J || 1 || Moraz Puertas José A || 1 Casa Jiménez 1999, S.L. || 1 || Moreno Martínez Saturn || 1 Casa Mariano Calvo, S.L. || 1 || Múdejar Hostelera, S.L. || 2 Casao Díez María || 4 || Munir Kanji Lina || 1 Casco Antiguo Zaragoza, S.L. || 1 || Muñoz Muñoz Juan C || 2 Casilla de Cogullada S.L. || 1 || Musover Hostelería, S.L. || 1 Castillo Gómez Jesús || 1 || Nalda Mejino Jose J. || 1 Castillon Castillon Francisco || 1 || Naturardid, S.L. || 2 Catalán Cebollada Doming || 1 || Navalpotro Riosalido Jesús || 1 Cazorla Pérez José M || 1 || Navarro Cascán Samuel || 1 C-Dos Quesos, S.L. || 2 || Navarro y Bernad, S.I. || 1 Ceamanos Tomey María || 1 || Navas Flores Franci || 1 Cebollada Vinay Rosa M || 1 || New Moss 2011 S.L. || 3 Cebrian Seis S.L. || 1 || Nicolau Girón Emilio || 2 Cecijo Rest, S.L. || 1 || Nogueras Palacio Miguel || 1 Cedipsa, CIA. Española Distribuidora de Petróleos, S.A. || 3 || Novodabo S.L. || 1 Cervecería Argensola S.L. || 1 || Nstase Larisa || 1 Cervecería Sevillalena, S.L. || 1 || Nueva Cafetería Goya S.L. || 1 Cervero Mateo Eusebio || 1 || Nueva Restauración S.C. || 1 Cesarin Riccar || 2 || Nuevas Tecnologias de Catering S.L. || 2 Chabir Ali || 1 || Nuevo Tozal, S.L. || 1 Chamim Hind || 1 || Nuri S.I. || 1 Chef Francisco´s || 1 || Obón Martín María || 1 Chen Lu S.I. || 1 || Ocaña Roldán Fernan || 1 Cheng Xiaoch || 1 || Ocio Ranillas, S.L. || 1 Chepijim, S.L. || 1 || Ocio Simpar, S.L. || 1 Chimenea 5, SC || 1 || Octavus Hostelería, S.L. || 1 Chirila Bibian || 1 || Oktoberfest Puerto Venecia S.L. || 1 Choudhary Aneel || 1 || Oliva Fernández Jesús || 1 Chueca Hermanos S.C. || 1 || Ordesa Fustería, S.L. || 1 Cinegio 3 2008 S.L. || 2 || Orozco Romero Aracel || 1 Cinema Food S.L. || 8 || Orrego Rivera Felipe || 1 Cintapa, S.L. || 1 || Ortega Ortega Sara || 1 Cobealbe, S.I. || 1 || Ortiz Simon Margarita || 1 Colectividades y Restaurantes Aragón y Rioja || 1 || Oscar Viñuales Liso y Beatriz Allue Bage, S.I. || 1 Comer Bien S.L. || 2 || Ostrogivios S.L. || 1 Comercial Hostelera Tanis, S.L. || 2 || Ozono 2005, S.I. || 2 Como Restauración S.L. || 1 || Pacutio S.L. || 1 Coraza y Vela S.L. || 1 || Palacín Alagón Manuel || 1 Corinago Hostelería, S.C. || 1 || Palacio Medina Edwin || 1 Cornucopia S.L. || 1 || Palaguerri Sánchez Enriqu || 1 Coronas 10 || 2 || Palomar Macian Javier || 1 Cortes de Aragón 6, S.L. || 1 || Pan y Prensa a Diario, S.L. || 1 Cortes Rojas Manuel || 1 || Pan Yongya || 2 Cosmo Ángela Da Silva Rejane || 1 || Panaurun, S.L. || 1 Cotaina Sierra Miguel || 1 || Pardo Gil Carlos || 2 Creación Cocina Wok S.L. || 3 || Parrilla Monegros II, S.L. || 1 Cremagel, S.L. || 1 || Pascual y Juan Lario Valero, S.I. || 1 Crespo Jaime Luis A. || 1 || Pasta Venecia, S.L. || 1 Criser S.I. || 1 || Pastificio Service S.L. || 2 Cumplido Arco Manuel || 1 || Paz Guillón María || 1 Cyberum 2000, S.L. || 2 || Pazza Novogroup, S.L. || 1 Dabastos Mut Isabel || 1 || Pedro Luis Bergua Oto y Mª Teresa Sarroca Gar || 1 Dalbea Nicola || 1 || Pelelo Hostel, S.L. || 1 Dalu Plaza Restauración S.L. || 2 || Pérez Bueno Enrique || 1 Dama Grancasa S.L. || 1 || Pérez Escolano Ángel || 2 Desimax Junco, S.L. || 1 || Pérez Laborda Juan J. || 2 Diagonal Zaragoza S.L. || 2 || Piccolino 2009 S.L. || 1 Dialex Ghost Club, S.L. || 1 || Pilar 14-16, S.L. || 1 Diest Esteban Marcos || 1 || Pina Artal Pascua || 1 Dieste Pérez Javier || 1 || Piñel Juste Ivan J || 1 Dionis García Oscar || 2 || Piñol Masip Antoni || 1 Dioper 2000, S.L. || 4 || Piperita, S.I. || 1 Divino Amore S.L. || 1 || Piscolabis, S.I. || 1 Dobemar S.L. || 1 || Pisuela Hostelería, S.L. || 1 Dohotar Cristi || 1 || Pizzak Teruel, S.L. || 1 Dos Elementos, S.I. || 2 || Place 10, S.L. || 1 Ducados Esport, S.L. || 1 || Plaza Mudejar S.L. || 1 Duffy Pub, S.L. || 1 || Polo Valentín Carlos || 1 Dumitru Andrei || 1 || Ponzano 10 Tabernas S.L. || 1 Durca Mihael || 1 || Port Venecia Espresso, S.L. || 2 Dycary Hosteleros S.L. || 1 || Porta Gran José M || 1 Ebro Restauraciones, S.L. || 1 || Postas de la Joyosa S.L. || 1 El Apeadero de la Cartuja, S.L. || 1 || Proyectos y Desarrollo B.C.N., S.L. || 1 El Avellanador del Tubo, S.L. || 2 || Puma de Hostelería, S.L. || 1 El Cantón Suizo, S.L. || 1 || Purea Fernan || 2 El Cocinero Arrepentido S.L.L. || 1 || Purice Nadia || 1 El Fogón S.I. || 1 || Quintero Pérez Luz Es || 1 El Huerto Servicios Hosteleros, S.L. || 1 || Radu Andree || 1 El Ibero Productos Artesanos S.L. || 1 || Ralacrial S.L. || 1 El Palacio de Aranda S.L. || 5 || Ralla López Juan J. || 1 El Paso de Santa Fe S.L. || 1 || Raus Marioa || 1 Eloe Porue, S.L. || 1 || Recio Arenaz Javier || 1 Elseque Hostelería y Restauración, S.L. || 1 || Restarante Chane, S.L. || 1 Enlaces Restauración, S.L. || 1 || Restauante Gabas S.L. || 2 Enru S.I. || 1 || Restauración Cesaraugusta S.L. || 4 Enséñame La Pasta, S.L. || 1 || Restauración Fermar S.L. || 1 Especialidades Tradicionales S.L. || 1 || Restauración Martín Fabro S.L. || 1 Estación de Servicios Miravegas, S.A. || 1 || Restauración Timor, S.L. || 1 Esteban Pérez Alfons || 1 || Restauración y Marketing 2008, S.L. || 1 Estela Navarro Alexan || 1 || Restaurante Cafetería Saseta S.A. || 1 Estopa Restauradores Hosteleros S.L. || 1 || Restaurante Caramus S.L. || 2 Evajimpas S.A. || 1 || Restaurante Casa Emilio, S.L. || 1 Experiencias Gastrónomicas S.L.U. || 1 || Restaurante el Sauce S.L. || 1 Explotación Hotelera Delicias S.L. || 1 || Restaurante Flor, S.A. || 1 Explotaciones Sora.Sc || 1 || Restaurante Gabas, S.L. || 1 Explotaciones y Negocios de Hostelería Tevi S.L. || 2 || Restaurante La Garlopa, S.L. || 1 Expoiberia E-commerce 2004, S.L. || 1 || Restaurante Los Joteros, S.I. || 1 Familia Palcosher S.L. || 1 || Restaurante Martín Viejo S.L. || 1 Famoru S.R.L. || 1 || Restaurante Sella S.L. || 5 Fau Oros José L || 2 || Restaurantes Rápidos de Zaragoza S.L. || 1 Fayyaz Ahmed || 1 || Revuelto Aragón Cesar || 2 Feher Anuta || 1 || Riba Bueno José L || 1 Felipe Diez Alejan || 1 || Rincón de Aragón S.I. || 4 Ferendi Party S.L. || 1 || River Eventos S.L. || 2 Ferjose S.C.V. || 1 || Riverfront Trading, S.L. || 1 Fernández Cobo Víctor || 1 || Roda Hostelera SC || 1 Fernández Martín Juan J || 1 || Roll & Food, S.L. || 2 Fernando García y Otros S.I. || 1 || Romero Marco Pilar || 1 Ferrer Chic Joaquin || 2 || Ronquillo Ortega Concepción || 1 Fidentino Vega Rios y Antonia Barrchina Rios || 1 || Rosviple S.L. || 2 Fierro Verdugo Victor || 1 || Rovi 2020, S.I. || 1 Figueras Sánchez María || 1 || Royal Imperio, S.L. || 1 Fipeme S.A || 1 || Ruber Gastronómicas S.I. || 1 Fogata Gourmet La 57, S.L. || 6 || Rubio Agustín María || 1 Fomento Hotelero Aragonés, S.A. || 1 || Rubio Moreno Jose A || 2 Fortea Tena S.I. || 1 || Rufas Minguillón Jose L. || 1 Fracisca Isabel Santisteban López e Hijo S.I. || 1 || Saboya XXI, S.L. || 1 Fran 38, S.L. || 1 || Salinas Rodrig || 1 Franso Innovaciones S.L. || 3 || Salvador Puyol Vicent || 1 Frco. Javier Ponce Gimenez; Ana Isabel Betran G || 1 || San Marco, S.I. || 1 Frias Castro Pablo || 1 || Sanagustín López Ángel || 1 Frutos Navio Jesús || 1 || Sánchez Asensio Hosteleros S.L. || 1 Fútbol es Nuestra Vida S.L. || 1 || Sánchez Montero Carlos || 1 Galán Lobera María || 1 || Sánchez Moyano Jose M. || 1 Gallego Sanz Cristina || 1 || Sánchez Villalba Sonia || 1 Gao Sheng Tou Zi Yu Le S.L. || 1 || Sánchez Zamorano Ángel || 1 García Del Rio Luis M || 1 || Santos Gonzalez Veli || 1 García Díaz María || 1 || Sanz Domingo Cristi || 1 García Fernández Josefa || 1 || Sarmiento 2012, S.L. || 2 García Gracia Robert || 1 || Saz Berne María || 1 García Montañés Miguel || 2 || Semoguz, S.L. || 1 García Triviño María || 2 || Serunión S.A. || 2 Garza Andrés María || 1 || Servicios Generales Cobe S.L. || 1 Gasca Sampietro Daniel || 1 || Servicios Renovados de Alimentación S.A. || 3 Gascón Ayora Sandra || 1 || Seryhost S.I. || 1 Gastrológica, S.L. || 2 || Sigla Ibérica S.A. || 1 Gastronomía Baska, S.A. || 1 || Silva Casas Antoni || 2 Gedetur Consulting, S.L. || 1 || Silva Comeras Eduard || 1 Gelapi S.L. || 1 || Sogas Cotano Dolores || 1 Géminis, S.C. || 1 || Solis Morera Carlos || 1 GER Desarrollo Hostelería S.L. || 2 || Soluciones de Catering S.L. || 1 Gesostel 98, S.L. || 1 || Somelier, S.I. || 1 Gestión y Explotación Aragonesa S.L. || 1 || Sopinta, S.L. || 1 Giraldo Valencia Obed A. || 1 || Soria Soria Jose L || 2 Golden Club S.A. || 1 || Sousa Araujo Jose || 1 Gomedi 2012 S.L. || 5 || State of Play, S.L. || 1 Good Cinema S.L. || 4 || Studios Financieros Twain S.L. || 2 Gopemar Hostelera S.L. || 1 || Sunrise Investment S.L. || 2 Gracia Cano Natalia || 1 || Taberna Doña Casta, S.L. || 1 Gracia Carilla Alvaro || 1 || Taberna El Tubo SC || 1 Gracia Luño Antonio || 1 || Taberna La Mazmorra S.I. || 1 Grados S.L. || 1 || Takaoui Sara || 1 Gran Escala 1900, S.L. || 1 || Talaban Floren || 1 Gran Taberna Ole, S.L. || 1 || Talamantes Hostelera Zaragoza S.L. || 1 Grasa Blanzaco Arturo || 1 || Tapas el Abuelo Pancho S.L. || 2 Grasopa S.L. || 1 || Tapaugusta, S.L. || 3 Grupo Hotelero Cemar S.L. || 1 || Tarrabar Hostelería, S.L. || 1 Grupo Wensiye S.L. || 1 || Taverna del Mercado Valdespartera S.L. || 1 Grupo Zena Pizza, S. Com por Acciones || 2 || Taverna Portuguesa, S.L. || 1 Guillen Lázaro Eutiquio || 1 || Tejedor Sanz Andrés || 1 Guillermo y Jesús, S.I. || 1 || Telepizza, S.A. || 2 Hangar 7 Store Café S.L. || 8 || Temce 2008 S.L. || 2 Herlicinca S.L. || 1 || Temprano Mateos Luis J || 1 Hermanas Barcelona Andrés, S.C. || 1 || Tena Fortea Daniel || 2 Hermanos Fernández Rivera S.I. || 1 || Tercerol S.L || 1 Hermanos García Esteban, S.I. || 1 || Tierra Augusta, S.L. || 2 Hermanos Lamban Pérez, S.I. || 1 || Tokio Zaragoza S.L. || 1 Hermanos Mur S.L. || 1 || Topingon, S.L.U. || 2 Hermanos Ruiz Martínez S.C. || 1 || Torreluna Hostelera S.L. || 2 Hermanos Yela Pérez S.L. || 2 || Torres Díaz Grisel || 3 Hernández Beltrán José M || 1 || Tortajada Aguilar Roberto || 1 Hernández Mosteo José M. || 1 || Tramontana Restauración, S.L. || 1 Hervas Segura Aranza || 1 || Tresga, S.L. || 1 Hnos. Pescador, S.I. || 1 || Trusca Amalia || 1 Hostal Portal del Pirineo, S.L. || 1 || Turco Market 2008, S.L. || 1 Hostefamil SC || 1 || Urban Food Project S.L. || 2 Hostel Caza S.L. || 1 || Urzay Liso, S.I. || 2 Hostelería Acme, S.L. || 3 || Vadiello Hostelería, S.L. || 1 Hostelería Andrea S.I. || 1 || Vainilla y Chocolate, S.I. || 1 Hostelería Cardiel, S.L. || 1 || Valdez Alcequiez Ramona || 1 Hostelería Cartigny S.L. || 1 || Valle Estación 2005, S.L. || 1 Hosteleria Colás S.L. || 1 || Valles Lacambra Jose M. || 1 Hostelería Navoa S.L. || 1 || Valles Lizana Jesús || 1 Hostelería Royo´s, S.L. || 1 || Valpugar, S.A. || 1 Hostelería Sobrarbe S.L. || 2 || Valverde Molina Marcia || 1 Hosteleria Valdefierro S.I. || 1 || Vasile Georgi || 1 Hosteleria y Bienestar S.L. || 1 || Vera Vázquez Oscar || 1 Hostelería y Diversión S.L. || 1 || Vicente Ferrer Emilia || 3 Hostelería y Restauración Lin Qiu S.L. || 1 || Vicmay S.L. || 1 Hostelería Zaragoza 2010, S.L. || 4 || Victor Sanz Pelet || 1 Hosteleria Zaragozana S.L. || 2 || Viejo Millán Lorena || 1 Hostelerías Sánchez Acebo, S.L. || 4 || Villa-Goma Hosteleria S.L. || 6 Huertos Borraz, S.L. || 1 || Vilosam, S.I. || 1 Ignjoasevi, S.L. || 1 || Vinaras Torres Carlos || 1 Ijjai Restauradores S.I. || 1 || Viña Universal S.L. || 7 Imperial Hostelera 2007, S.L. || 1 || Viva 100% S.I. || 1 Irish Night S.I. || 1 || Whiski & Soda, S.L. || 1 Isabal 96, S.L. || 1 || Wimpi Spring S.L. || 2 Isidoro Ainoza Foncillas; Carlos J. García Juan || 2 || Xiang Ruixin || 1 ISS Soluciones de Catering S.L. || 6 || Xu S.C. || 1 Itanagar Restauración S.L. || 4 || Yamkoksung Yuwand || 1 Ivisan Pizza || 1 || Yan Haiton || 1 J. Monge y R. Buerba, S. Civil || 1 || Yang Chen Ronghe || 1 Jaen Ester Juan M. || 1 || Yao Aifen || 2 Jairo y Tomás S.I. || 1 || Ye Ye Guillén S.L. || 2 Jam, S.I. || 1 || Yébenes Hinijosa Juan A || 1 Jaser 2009 S.I. || 1 || Zanoe II S.L. || 1 Javier Dieste Pérez; Antonio Andres del Pozo Fu || 3 || Zaragoza Hang S.L. || 2 Javier Monge Miranda e Irene bravo Oñoro || 1 || Zaragoza la Vieja S.I. || 1 Jesús Julián Clemente, S.I. || 1 || Zaratapas, S.L.U. || 1 Jiménez García Carlos || 1 || Zarpar-98, S.L. || 1 Jiménez Jiménez Juan M || 1 || Zhang Xiaohu || 1 Jiménez Munana Burgos María || 1 || Zheng Meiyin || 1 Jomerrex S.L. || 11 || || Virksomheder i alt: 661 || Afskedigelser i alt: || 904